כטב"ם Sypaq Corvo

כטב"ם Sypaq Corvo (באנגלית: Corvo Precision Payload Delivery System ( PPDS) ) הוא כלי טיס בלתי מאויש קטן שיועד למטרות לוגיסטיקה והובלה. הוא שוקל 2.4 קילוגרם במצב ריק, הוא מסוגל לשאת מטענים במשקל עד 3 קילוגרם.<ref></ref> השלדה וגוף הכטב"ם עשויים מקרטון מצופה שעווה והוא מסופק במארז שטוח להרכבה עצמית. המארז כולל מערכת שליטה המוטמעת בטאבלט-PC. טווח הטיסה של הכטב"ם 120 קילומטרים. מערכת השליטה של הכטב"ם מאפשרת לו טיסה אוטונומית עם יכולת לחזור ולנחות לשימוש חוזר. אודות לעלות הנמוכה שלו ניתן להתייחס אליו גם כאל מוצר מתכלה.

כטב"ם Sypaq Corvo מדגם PPDS סופק לאוקראינה, שכוחות הצבא שלה התאימו אותו למשימות צבאיות, כגון סיור, צילום ותקיפה.

== היסטוריה ==
חברת SYPAQ Systems Pty Ltd היא חברה אוסטרלית שנוסדה בשנת 1992.<ref>[https://www.australiandefence.com.au/guide/sypaq-systems-pty-ltd "SYPAQ Systems Pty Ltd"]. Australian Defence Magazine: Defence Industry Guide. (retrieved 14 April 2023)</ref> היא מייצרת מגוון כטבמ"ים ורחפנים אוטונומיים תחת המותג Corvo. הכטב"ם-PPDS היא מערכת שעלותה נמוכה המיוצרת ברמת גימור ואיכות צבאית. הוא מיועד לשימוש חוזר אך בגלל מחירו הנמוך במיוחד ניתן להתייחס אליו כאל מוצר מתכלה בעת הצורך.

הכטב"ם פותח בתחילה בשיתוף עם הצבא האוסטרלי, במסגרת הסכם בשווי 1.1 מיליון דולרים. ניסויי ההתאמה למטרות הצבאיות נערכו בשנת 2019.

החל ממרץ 2023, ה-PPDS סופק לצבא אוקראינה בכמויות גדולות, במסגרת יוזמת מימון של ממשלת אוסטרליה שהוכרזה ביולי 2022, לתמיכה באוקראינה במלחמתה ברוסיה. הצרכים המבצעיים הובילו את התאמתו למשימות ושימושים נוספים, לרבות מודיעין, מעקב, סיור ואפילו תקיפות קטלניות כנגד בסיסי חיל האוויר הרוסי על אדמת רוסיה.<ref></ref>

ב-27 באוגוסט 2023 התקשורת האוקראינית, ושירות הביטחון של אוקראינה, דיווחו, שצבא אוקראינה עשה שימוש ב-16 כטב"מים בהתקפה על בסיס חיל האוויר הרוסי "קורסק ווסטוצ'ני" השוכן כ-80 ק"מ על אדמת רוסיה מצפון לגבול רוסיה אוקראינה. בתקיפה הצליחו הרוסים להפיל שלושה כטב"מים והאחרים הצליחו להשמיד ארבעה מטוסי סוחוי Su-30, מטוס מיג-29 אחד, מערכת מכ"ם S-300 ושתי מערכות הגנה אווירית מסוג פנציר-S1.<ref></ref><ref></ref>

== תיאור הכטב"ם ==
לכטב"ם PPDS ישנם 2 דגמים דגם חסר זנב ודגם קונבנציונלי. הכטב"ם בנוי מקרטון מצופה שעווה בחיתוך מדויק; השעווה מספקת רמת איטום טובה מפני רטיבות תכונה המאפשרת לו לפעול גם במזג אוויר רטוב. החלקים מתוכננים כך שתהיה למשתמש נוחות בהרכבה, לאחר הדבקת הגוף את הכנפיים מחברים באמצעות גומיות, כפי שנהוג לעשות בטיסני משחק.<ref></ref>

גוף הכטב"ם לאחר ההדבקה נראה כמנסרה מרובעת, בחרטום מדחף ובזנב סנפיר אנכי יחיד. חלל נשיאת המטענים הוא פנימי והוא מאפשר נשיאת מטענים עד 3 קילוגרמים.<ref></ref>

מדחף הכטב"ם מופעל חשמלית, באמצעות סוללת ליתיום-יון המאפשרת לו לטוס עד 120 קילומטרים.

מערכות הפיקוד והשליטה בכטב"ם ובקרקע מבוססות על חומרה מדף מסחרית מסוג (COTS) ותוכנת קוד פתוח חופשית מסוג (FOSS). אף על פי שמערכות החומרה והתוכנה הן מסחריות הן עדיין ברמה צבאית.

מערכות ההינע והאוויוניקה של הכטב"ם הן מערכות מודולריות חשמליות, ומיועדות לשימוש חוזר והחלפה אם הן ניזוקות.<ref name="ar"></ref>

מערכת הפיקוד הקרקעית כוללת טאבלט אנדרואיד או windows os, מוקשח, שמתקשרת עם התוכנה והחומרה המותקנים בכטב"ם לצורך קידוד מסלול הטיסה שלו.<ref></ref> לאחר מכן, הכטב"ם טס באופן אוטונומי ללא צורך בתקשורת נתונים כלשהי. הוא מסוגל לטוס באמצעות ניווט מקורב בהתבסס על המהירות והכיוון שלו, לשפור הדיוק, הכטב"ם משתמש בקליטת אותות GPS במידת הצורך.<ref name="vinholes"></ref>

הגודל הקטן, הבנייה מקרטון והיעדר הצורך בתקשורת נתונים מעניקים ל-PPDS תכונות התגנבות וחמקנות טובות, דבר ההופך את הזיהוי והיירוט שלו לקשים ביותר. היכולת של הכטב"ם לנווט באופן עצמאי על בסיס אותות-GPS מאפשרת לו לפעול בסביבה אלקטרומגנטית עוינת הכוללת חסימת רדיו.<ref name="forbes"></ref> פרטי נתיב הטיסה שלו מוצפנים, כך שבמקרה של לכידתו על ידי האויב, לא ניתן לזהות את מיקומה של יחידת הבקרה והפיקוד הקרקעיים שלו.<ref name="sharwood"></ref>

חלקי הכטב"ם, המנוע, יחידה הבקרה והשליטה כולה, כולל הטאבלט, מסופקים באריזה שטוחה. כך שביחידת נפח אחת ניתן לשלוח כמות גדולה של כטב"מים. מידות המארז של יחידה בודדת כולל הטבלט PC הן:- רוחב 510 מילימטרים, אורך 760 מילימטרים והעובי 45 מילימטרים. ההרכבה פשוטה, תוך שימוש רק בכלים הבסיסיים המסופקים באריזה השטוחה, כולל מספריים, סכין יפנית, סרט דביק וגומיות.<ref></ref>

הכטב"ם-PPDS משוגר ממשגר מעוט (קטפולטה) הכולל מסגרת קלת משקל, מסילות שיגור משולבות וסליל קפיצי.<ref name="kadam"></ref> הקטפולטה מסופקת בנפרד.

מחיר הכטב"ם-PPDS ליחידה, נע בין $670–$3,350 דולרים אמריקאים.<ref></ref>

== דגם עם יכולת נשיאת משקל כבד (PPDS-HL) ==
דגם PPDS-HL הוא גרסה גדולה יותר של הדגם הבסיסי והוא מותאם לשימוש במגוון רחב של משימות במרחב שדה הקרב המודרני. המערכת מסוגלת לשאת מטענים בשתי צורות שונות. התצורה העיקרית נועדה לשאת מטענים בתוך גוף הכטב"ם, לנחות ולפרוק אותם ביעד הנדרש. אפשרות נשיאת המטענים השנייה משתמשת בנקודות קשיחות על הכנף, ומאפשרת נשיאה והטלת המטענים מהכטב"ם תוך כדי טיסה.

הכטב"ם PPDS-HL יכול לשהות מעל שדה הקרב ולשמש כממסר תקשורת התומך בכלי שיט שטח (USV) ולכלי רכב קרקעיים (UGV) אוטונומיים, בלתי מאוישים, לצורך הרחבת טווח הפעולה שלהם ובחיזוק רשתות תקשורת רחבות יותר בשדה הקרב.

ה-PPDS-HL מסוגל לשאת מתקנים קלים למטרות מודיעין, מעקב וסיור (ISR - Intelligence, Surveillance and Reconnaissance), למשימות רב-משימתיות.

משימות נוספות של הכטב"ם PPDS-HL, כוללות מיפוי, צילום ברזולוציה גבוהה, וכפתיון למערכות נ"מ. במספרים גדולים, ה-PPDS-HL יכול ליצור נחיל כטבמ"ים וליצור מסה קרבית לבלבול והסחת דעת של האויב.

== מפרטים ==
{| class="wikitable"
|+מאפיינים וביצועים כלליים
! דגם
! PPDS
! PPDS-HL
|-
| מוטת כנפיים
| 2 מטרים
| 2.8 מטרים
|-
| משקל ריק
| 2.4 קילוגרם
| 2.4 קילוגרם
|-
| מטען
| 3 קילוגרם
| 6-3 קילוגרם
|-
| MTOW
(<small>Maximum Take-Off Weight)</small>

משקל מקסימלי להמראה
| 13 קילוגרם
| 13 קילוגרם
|-
| מהירות
| 60 קילומטרים/שעה
| 100-60 קילומטרים/לשעה
|-
| טווח
| 120-40 קילומטרים
| 80 קילומטרים עם מטען של 6 קילוגרם
200 קילומטרים עם מטען של 3 קילוגרם
|-
| משך טיסה
| 1-3 שעות
| להגדלת משך הטיסה ניתן להגדיל
את גודל הסוללות על חשבון משקל המטען
|-
|גודל המארז
|510 מילימטרים רוחב,
760 מילימטרים אורך,

45 מילימטרים עובי
| -
|}
<ref name="PPDS.pdf"></ref><ref name="PPDS-HL.pdf"></ref>

== קישורים חיצוניים ==
* 
* 
* 
* 
* 
* 

== הערות שוליים ==

*
קטגוריה:הסכסוך האוקראיני-רוסי
קטגוריה:כלי טיס
בלתי מאויש
קטגוריה:חימוש משוטט